Predkladacia správa

Návrh vyhlášky Ministerstva spravodlivosti Slovenskej republiky, ktorou sa mení a dopĺňa vyhláška Ministerstva spravodlivosti Slovenskej republiky z 31. januára 1992 č. 66/1992 Zb. o Spravovacom poriadku pre okresné a krajské súdy v znení neskorších predpisov predkladá Ministerstvo spravodlivosti Slovenskej republiky ako iniciatívny materiál.

Účelom návrhu je riešenie situácie, keď v  právnej úprave absentujú niektoré inštitúty a je potrebné ich doplniť. Cieľom novely je aj zosúladenie vyhlášky s novoprijatými zákonmi a novelou Ústavy Slovenskej republiky.

Navrhuje sa zavedenie súdnych prázdnin, počas ktorých sa budú prejednávať a rozhodovať len veci dôležité z hľadiska všeobecného záujmu alebo naliehavé z dôvodu nebezpečenstva vzniku ujmy účastníkom.

Upravuje sa postup súdov v oblasti právneho styku s cudzinou a trestného konania a postup súdov a súdnych komisárov v dedičskom konaní v nadväznosti na novelu Notárskeho poriadku.

Návrh vyhlášky sa predkladá na medzirezortné pripomienkové konanie.

Návrh vyhlášky nebude mať dopad na štátny rozpočet, rozpočty obcí a rozpočty vyšších územných celkov.